
ZAPISNIK
50. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 25. MAJA 2026. GODINE



Sednica je počela u 11,05 časova.  
Sednici je predsedavao Veroljub Arsić, predsednik Odbora.
Sednici su prisustvovali članovi Odbora: Svetlana Milijić, Nikola Radosavljević, Nevena Veinović, Tijana Davidovac, Nenad Krstić, Branko Pavlović, Dušan Nikezić, Miroslav Aleksić, Vojislav Vujić, Ilo Mihajlovski i Akoš Ujhelji.
Sednici su prisustvovali zamenici članova Odbora: Nikola Lazić, zamenik Ane Beloice Martać i Uglješa Marković, zamenik Dušana Bajatovića.
Sednici nisu prisustvovali članovi Odbora: Nenad Mitrović i Vladimir Jelić,   niti njihovi zamenici.
Na poziv predsednika, sednici su prisustvovali i: Dragan Babić i Stefan Milanović, savetnici u Ministarstvu finansija - Uprava za javni dug; Dejan Damnjanović, direktor Agencije za sprečavanje korupcije i Dragica Jorgović, predsednik Komisije za kontrolu državne pomoći.
Na predlog predsednika, Odbor je većinom glasova  (12 glasova za, dvoje nije glasalo) utvrdio sledeći 
D n e v n i     r e d:

1.  Razmatranje Predloga zakona o davanju garancije Republike Srbije u korist Banke Poštanska štedionica, akcionarsko društvo Beograd, za izmirivanje obaveza Akcionarskog društva za železnički prevoz putnika „Srbijavoz“ Beograd, po osnovu Ugovora o dugoročnom kreditu radi sprovođenja Projekta nabavke 30 novih elektromotornih vozova za gradsko-prigradski železnički sistem, koji je podnela Vlada (broj 011-1801/26 od 22. maja 2026. godine), u načelu;
2. Razmatranje Predloga zakona o potvrđivanju Garancije između Republike Srbije koju zastupa Vlada Republike Srbije postupajući preko Ministarstva finansija, kao Garanta i Deutsche Bank AD Španija, kao Vodećeg mandatnog aranžera i Deutsche Bank AG kao Prvobitnog zajmodavca i Deutsche Bank AG, kao Agenta koja se odnosi na Ugovor o kreditnom aranžmanu u iznosu do 263.874.992,80 evra uz podršku CESCE, koji je podnela Vlada (broj 011-1798/26 od 22. maja 2026. godine);
3. Razmatranje Izveštaja o radu Agencije za sprečavanje korupcije za 2025. godinu, koji je podnela Agencija za sprečavanje korupcije (broj 02-1361/26 od 26. marta 2026. godine);
4. Razmatranje Izveštaja o radu Komisije za kontrolu državne pomoći za 2025. godinu, koji je podnela Komisija za kontrolu državne pomoći (broj 02-1441/26 od 3. aprila 2026. godine).
*  *  *
Na predlog predsednika, Odbor je većinom glasova  (12 glasova za, jedan protiv, jedan nije glasao) prihvatio predlog da se obavi zajednički načelni i jedinstveni pretres o tačkama 1. i 2. dnevnog reda, u skladu sa članom 157. stav 2. Poslovnika Narodne skupštine, s tim da će se Odbor izjašnjavati o svakoj tački pojedinačno.
Pre prelaska na rad po utvrđenom dnevnom redu, Odbor je većinom glasova (12 glasova za, dvoje nije glasalo) usvojio zapisnik sa 49. sednice Odbora, bez primedbi.
*  *  *
ZAJEDNIČKI NAČELNI I JEDINSTVENI PRETRES
O TAČ. 1. I 2. DNEVNOG REDA
Dragan Babić, predstavnik Ministarstva finansija - Uprave za javni dug, u svom izlaganju obrazložio je predložene zakone o davanju garancija Republike Srbije.
On je naveo da Predlog zakona o davanju garancije Republike Srbije u korist Banke Poštanska štedionica, akcionarsko društvo Beograd, za izmirivanje obaveza Akcionarskog društva za železnički prevoz putnika „Srbijavoz“ Beograd, po osnovu Ugovora o dugoročnom kreditu radi sprovođenja Projekta nabavke 30 novih elektromotornih vozova za gradsko-prigradski železnički sistem,  obuhvata davanje garancije Republike Srbije  za povlačenje kredita u iznosu od 5.500.000.000 dinara a radi sprovođenja Projekta nabavke 30 novih elektromotornih vozova za gradsko-prigradski železnički sistem.
U nastavku izlaganja istakao je da Predlog zakona o potvrđivanju Garancije između Republike Srbije koju zastupa Vlada Republike Srbije postupajući preko Ministarstva finansija, kao Garanta i Deutsche Bank AD Španija, kao Vodećeg mandatnog aranžera i Deutsche Bank AG kao Prvobitnog zajmodavca i Deutsche Bank AG, kao Agenta koja se odnosi na Ugovor o kreditnom aranžmanu u iznosu do 263.874.992,80 evra uz podršku CESCE, obuhvata davanje garancije Republike Srbije za finansiranje 85% vrednosti Komercijalnog ugovora kao posebnog Ugovora za održavanje elektromotornih vozova nakon garantnog perioda ( u trajanju od osam godina), u iznosu od 263.874.992,80 evra. 
Diskusije povodom ovih tačaka dnevnog reda nije bilo.
	Odbor je zatim prešao na odlučivanje o tač. 1.i 2. dnevnog reda.
*  *  *
Prva tačka dnevnog reda: Razmatranje Predloga zakona o davanju garancije Republike Srbije u korist Banke Poštanska štedionica, akcionarsko društvo Beograd, za izmirivanje obaveza Akcionarskog društva za železnički prevoz putnika „Srbijavoz“ Beograd, po osnovu Ugovora o dugoročnom kreditu radi sprovođenja Projekta nabavke 30 novih elektromotornih vozova za gradsko-prigradski železnički sistem, koji je podnela Vlada, u načelu
Odbor je većinom glasova (12 glasova za, dva glasa protiv) odlučio da prihvati Predlog zakona o davanju garancije Republike Srbije u korist Banke Poštanska štedionica, akcionarsko društvo Beograd, za izmirivanje obaveza Akcionarskog društva za železnički prevoz putnika „Srbijavoz“ Beograd, po osnovu Ugovora o dugoročnom kreditu radi sprovođenja Projekta nabavke 30 novih elektromotornih vozova za gradsko-prigradski železnički sistem i podneo Narodnoj skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o davanju garancije Republike Srbije u korist Banke Poštanska štedionica, akcionarsko društvo Beograd, za izmirivanje obaveza Akcionarskog društva za železnički prevoz putnika „Srbijavoz“ Beograd, po osnovu Ugovora o dugoročnom kreditu radi sprovođenja Projekta nabavke 30 novih elektromotornih vozova za gradsko-prigradski železnički sistem, koji je podnela Vlada, u načelu.
Za izvestioca Odbora na sednici Narodne skupštine određen je Veroljub Arsić, predsednik Odbora.                                     
Druga tačka dnevnog reda: Razmatranje Predloga zakona o potvrđivanju Garancije između Republike Srbije koju zastupa Vlada Republike Srbije postupajući preko Ministarstva finansija, kao Garanta i Deutsche Bank AD Španija, kao Vodećeg mandatnog aranžera i Deutsche Bank AG kao Prvobitnog zajmodavca i Deutsche Bank AG, kao Agenta koja se odnosi na Ugovor o kreditnom aranžmanu u iznosu do 263.874.992,80 evra uz podršku CESCE, koji je podnela Vlada 
Odbor je većinom glasova (12 glasova za, dva glasa protiv) odlučio da prihvati Predlog zakona o potvrđivanju Garancije između Republike Srbije koju zastupa Vlada Republike Srbije postupajući preko Ministarstva finansija, kao Garanta i Deutsche Bank AD Španija, kao Vodećeg mandatnog aranžera i Deutsche Bank AG kao Prvobitnog zajmodavca i Deutsche Bank AG, kao Agenta koja se odnosi na Ugovor o kreditnom aranžmanu u iznosu do 263.874.992,80 evra uz podršku CESCE i podneo Narodnoj skupštini sledeći
I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Garancije između Republike Srbije koju zastupa Vlada Republike Srbije postupajući preko Ministarstva finansija, kao Garanta i Deutsche Bank AD Španija, kao Vodećeg mandatnog aranžera i Deutsche Bank AG kao Prvobitnog zajmodavca i Deutsche Bank AG, kao Agenta koja se odnosi na Ugovor o kreditnom aranžmanu u iznosu do 263.874.992,80 evra uz podršku CESCE, koji je podnela Vlada.
Za izvestioca Odbora na sednici Narodne skupštine određen je Veroljub Arsić, predsednik Odbora.
Treća tačka dnevnog reda: Razmatranje Izveštaja o radu Agencije za sprečavanje korupcije za 2025. godinu, koji je podnela Agencija za sprečavanje korupcije 
Predsednik Odbora podsetio je članove Odbora da je članom 39. stav 1. Zakona o sprečavanju korupcije propisano da Agencija za sprečavanje korupcije podnosi Narodnoj skupštini godišnji izveštaj o svom radu, najkasnije do 31. marta tekuće godine za prethodnu godinu i da je Agencija za sprečavanje korupcije, u skladu sa zakonom, podnela Narodnoj skupštini Izveštaj o radu za 2025. godinu.
 Dejan Damnjanović, direktor Agencije za sprečavanje korupcije predstavio je  Izveštaj o radu Agencije za sprečavanje korupcije za 2025. godinu.
On je naveo da se sredstva za rad Agencije obezbeđuju u Budžetu Republike Srbije, u posebnom razdelu, kao i iz drugih izvora finansiranja. U 2025. godini planirana sredstva za rad Agencije iznoslila su 429,9 mil.dinara, da je ukupno izvršenje iznosilo 422,9 miliona dinara što je 98.3% u odnosu na planirana sredstva dok su neutrošena sredstva vraćena u republički budžet. Najveći deo planiranih sredstava utrošen je za plate, naknade i socijalna davanja, oko 71,2%, deo sredstava iskorišćen je za isplatu naknada članovima  Veća Agencije dok je preostali deo od ukupno utrošenih sredstava upotrebljen za nabavku neophodne računarske opreme, licenci kao i  za održavanje zgrade koju koristi Agencija.
U diskusiji povodom ove tačke dnevnog reda učestvovali su: Miroslav Aleksić, Veroljub Arsić, Dušan Nikezić, Nikola Radosavljević i Branko Pavlović, čija su izlaganja tonski snimana.
*  *  *
Odbor je, većinom glasova (10 glasova za, jedan protiv), odlučio da, nakon razmatranja Izveštaja o radu Agencije za sprečavanje korupcije za 2025. godinu, u skladu sa članom 238. stav 2. Poslovnika Narodne skupštine, uputi Narodnoj skupštini Izveštaj sa Predlogom zaključka koji glasi:
ZAKLjUČAK
povodom razmatranja Izveštaja o radu Agencije
za sprečavanje korupcije za 2025. godinu

1. Prihvata se Izveštaj o radu Agencije za sprečavanje korupcije za 2025. godinu.
	2. Ovaj zaključak objaviti u „Službenom glasniku Republike Srbije“.
Za izvestioca Odbora i predstavnika predlagača na sednici Narodne skupštine određen je Veroljub Arsić, predsednik Odbora.		
        Četvrta tačka dnevnog reda: Razmatranje Izveštaja o radu Komisije za kontrolu državne pomoći za 2025. godinu
           Dragica Jorgović, predsednik Komisije za kontrolu državne pomoći, obrazložila je Izveštaj o radu ove komisije za 2025. godinu.
	Predsednik Komisije istakla je da je u toku 2025. godine nastavljeno jačanje kadrovskih kapaciteta Komisije kao jednog od merila za otvaranje Poglavlja 8 Politika konkurencija, ne samo u broju zaposlenih nego i u poboljšanju kvaliteta rada i dodatnog obučavanja zaposlenih.
	Planirana sredstva u 2025. godini za rad Komisije za kontrolu državne pomoći iznosila su 109,1 mil.dinara, odnosno 110,0 mil.dinara. Ukupno je utrošeno 103,2 mil.dinara, odnosno 94% planiranih sredstava, od čega se najveći deo odnosi na isplatu plata, naknada za zaposlene i socijalne doprinose, zatim stalne troškove kao što su energetski i komunalni troškovi, troškovi komunikacija i troškovi zakupa prostora.
            Diskusije po ovoj tački dnevnog reda nije bilo.
*  *  *
Odbor je, većinom glasova (9 glasova za, jedan protiv, jedan nije glasao), odlučio da, nakon razmatranja Izveštaja o radu Komisije za kontrolu državne pomoći za 2025. godinu, u skladu sa članom 237. stav 4. Poslovnika Narodne skupštine, uputi Narodnoj skupštini Izveštaj sa Predlogom zaključka koji glasi:    
ZAKLjUČAK
povodom razmatranja Izveštaja o radu 
Komisije za kontrolu državne pomoći za 2025. godinu

1. Prihvata se Izveštaj o radu Komisije za kontrolu državne pomoći za 2025. godinu.
2.  Ovaj zaključak objaviti u „Službenom glasniku Republike Srbije“.
Za izvestioca Odbora i predstavnika predlagača na sednici Narodne skupštine određen je Veroljub Arsić, predsednik Odbora.
*  *  *
Sednica je završena u 13,05 časova.
Sednica je tonski snimana.

